nagkaroon ng responso sa bahay, sa daan, tatlong prayle ang gumawa na waring ang iisay hindi makakaya sa kaluluwang yaon, ginawang lahat ng rito at mga ceremonias na magagawa, at nabalitang gumawa pa ng iba, nagkaroon ng extra na gaya sa mga tanging palabas dulaang ukol sa kapakinabangan ng isang tao. yaon ang naging kaigaigaya: maraming kamanyang ang sinunog, maraming awit sa wikang latin, nag aksaya ng maraming agua bendita: alangalang sa kaniyang kaibigan ay inawit ni . irene, sa coro, ang dies ir na ang boses ay pahumal; at sumakit ang ulo ng mga nalalapit dahil sa katutugtog ng plegaria. si aling patrocinio, ang dating katunggali ni kapitang tiago sa pagkamasambahin, ay tunay na tunay na nagnasang mamatay naman sa kinabukasan upang makapagpagawa ng mga exequias na lalo pang malaki kay sa roon. ang maawaing matanday hindi makatiis, na iyong inaakala niyang talong talo na niya ay magbangon ng boong karangalan, sa pagkamatay.